अस्माकं तु विशिष्टा ये...

श्लोकः 

अस्माकं तु विशिष्टा ये तान्निबोध द्विजोत्तम ।
नायका मम सैन्यस्य संज्ञार्थं तान्ब्रवीमि ते ॥ ७ ॥

अयं भगवद्गीतायाः प्रथमोध्यायस्य अर्जुनविषादयोगस्य सप्तमः (७) श्लोकः ।

पदच्छेदः
अस्माकम्, तु, विशिष्टाः, ये, तान्, निबोध, द्विजोत्तम । नायकाः, मम, सैन्यस्य, संज्ञार्थम्, तान्, ब्रवीमि, ते ॥ ७ ॥

अन्वयः
द्विजोत्तम ! अस्माकं तु ये विशिष्टाः तान् निबोध । मम सैन्यस्य (ये) नायकाः तान् ते संज्ञार्थं ब्रवीमि । ७ ।

 शब्दार्थः 
द्विजोत्तम = हे द्विजोत्तम द्रोणाचार्य !
अस्माकं तु = अस्माकं कौरवाणां तु,
विशिष्टाः    = असाधारणाः,
ये           = ये योद्धारः,
तान्        = तान्,
निबोध     = जानीहि,
मम         = दुर्योधनस्य मम,
सैन्यस्य    = सेनायाः,
नायकाः    = ये सेनापतयः,
तान्        = तान् नायकान्,
ते           = तुभ्यम्,
संज्ञार्थं     = सम्यक् ज्ञानार्थं,
ब्रवीमि     =  निवेदयामि ।

 अर्थः 
हे द्रोणाचार्य ! मम सैन्ये ये विशिष्टाः सेनापतयः सन्ति तान् भवान् जानाति एव । तथापि भवतः संज्ञानार्थं तेषां नामानि अहं स्मारयामि ।

 बाह्यसम्पर्कतन्तुः 
http://www.gitasupersite.iitk.ac.in

07
वर्गः:शाङ्करभाष्यं योजनीयम्
वर्गः:रामानुजभाष्यं योजनीयम्
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः